પ૦૦ અન ૧૦૦૦ નાં દરની ચલણી નોટો લેવાનો ઈન્કાર કરતા અને માર્કેટયાર્ડમાં પરિસ્થિતિ યથાવત રહેતા તો બીજી તરફ બેંકો દ્વારા પણ છુટથી નાણાંનો વ્યવહાર ન કરાતા છેલ્લા ચૌદ દિવસથી પાટણ માર્કેટયાર્ડ બંધ હાલતમાં હોઈ ત્યારે આજે વેપારી એસોસિયેશને બેઠક બોલાવી ચર્ચા વિચારણા કર્યા બાદ માલની  લેવેચ ચેક દ્વારા જ કરવાની હકારાત્મક વિચારસરણીને લઈને માર્કેટ આજે આંશિક રીતે ખુલવા પામ્યું છે અને માર્કેટમાં જે માલ પડયો છે તેની હરાજી કરી ધંધા રોજગાર શરૂ કરાયા છે અને તબક્કાવાર એક પછી એક માલનો ઉમેરો કરી હરાજી કરી માર્કેટ ધમધમતું બનાવવાના પ્રયાસો હાથ ધરાશે.